Document ID: 32004R1850

KOMISIJAS REGULA (EK) Nr. 1850/2004
(2004. gada 25. oktobris),
ar ko groza Regulu (EK) Nr. 1117/2004 par valūtas maiņas kursa noteikšanu 2004. gadam dažiem tiešā atbalsta pasākumiem un pasākumiem struktūrpolitikas vai vides jomā Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Komisijas 2004. gada 22. aprīļa Regulu (EK) Nr. 751/2004, ar ko nosaka konkrētas maiņas kursa noteicošās dienas 2004. gadam Čehijai, Igaunijai, Kiprai, Latvijai, Lietuvai, Ungārijai, Maltai, Polijai, Slovēnijai un Slovākijai, ņemot vērā to pievienošanos Eiropas Savienībai (1), un jo īpaši tās 1. panta otro daļu,
tā kā:
(1)
Komisijas Regulas Nr. 1117/2004 (2) pielikumā norādītais maiņas kurss jāpiemēro to atbalsta shēmu vajadzībām, kurām maiņas kursa noteicošā diena iepriekš minētajās dalībvalstīs ir 2004. gada 1. maijā, saskaņā ar Komisijas Regulu (EK) Nr. 751/2004.
(2)
Atsaucoties uz grozījumiem Regulā (EK) Nr. 751/2004, kas izdarīti ar Regulu (EK) Nr 1843/2004, diena, kad stājas spēkā 2003. gada Pievienošanās līgums, Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā ir maiņas kursa noteicošā diena 2004. gadam, lai konvertētu attiecīgās valsts valūtā platībatkarīgo maksājumu par riekstiem, kas paredzēts IV sadaļas 4. nodaļā Padomes Regulā (EK) Nr. 1782/2003 (3), ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza dažas regulas.
(3)
Regulā (EK) Nr. 1117/2004 nav norādes uz platībatkarīgo maksājumu par riekstiem, kas paredzēts Regulas (EK) Nr. 1782/2003 IV sadaļas 4. nodaļā. Tomēr regulas pielikumā norādītais maiņas kurss ir piemērojams arī platībatkarīgajam maksājumam par riekstiem.
(4)
Attiecīgi jāgroza Regula (EK) Nr. 1117/2004,
IR PIEŅĒMUSI ŠO REGULU.
1. pants
Regulas (EK) Nr. 1117/2004 1. panta pirmajā daļā pievieno šādu e) apakšpunktu:
“e)
Regulas (EK) Nr. 1782/2003 IV sadaļas 4. nodaļā paredzētais platībatkarīgais maksājums par riekstiem.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 25. oktobrī

Labels: 2
17
6
15